
 24.4.2018
 BG
 Официален вестник на Европейския съюз
 L 104/37
 РЕГЛАМЕНТ ЗА ИЗПЪЛНЕНИЕ (ЕС) 2018/626 НА КОМИСИЯТА
 от 5 март 2018 година
 за определяне на подробни правила за прилагането на някои разпоредби на Регламент (ЕС) 2017/1001 на Европейския парламент и на Съвета относно марката на Европейския съюз, и за отмяна на Регламент за изпълнение (ЕС) 2017/1431
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 Като взе предвид Регламент (ЕС) 2017/1001 на Европейския парламент и на Съвета от 14 юни 2017 г. относно марката на Европейския съюз (1), и по-специално член 20, параграф 6, член 31, параграф 4, член 35, параграф 2, член 38, параграф 4, член 39, параграф 6, член 44, параграф 5, член 50, параграф 9, член 51, параграф 3, член 54, параграф 3, втора алинея, член 55, параграф 1, втора алинея, член 56, параграф 8, член 57, параграф 5, член 75, параграф 3, член 84, параграф 3, член 109, параграф 2, първа алинея, член 116, параграф 4, член 117, параграф 3, член 140, параграф 6, член 146, параграф 11, член 161, параграф 2, втора алинея, член 184, параграф 9, член 186, параграф 2, член 187, параграф 2, член 192, параграф 6, член 193, параграф 8, член 198, параграф 4, член 202, параграф 10 и член 204, параграф 6 от него,
 като има предвид, че:
 (1)
 С Регламент (ЕО) No 40/94 на Съвета (2), кодифициран като Регламент (ЕО) No 207/2009, бе създадена специална система на Съюза за защита на марките, в рамките на която въз основа на заявка до Службата на Европейския съюз за интелектуална собственост („Службата“) може да бъде получена защита на равнището на Съюза.
 (2)
 С Регламент (ЕС) 2015/2424 на Европейския парламент и на Съвета (3) правомощията, предоставени на Комисията по силата на Регламент (ЕО) No 207/2009, бяха приведени в съответствие с членове 290 и 291 от Договора за функционирането на Европейския съюз. С цел да се осигури съгласуваност с тази нова правна уредба, произтичаща от посоченото привеждане в съответствие, бяха приети Делегиран регламент (ЕС) 2017/1430 на Комисията (4) и Регламент за изпълнение (ЕС) 2017/1431 на Комисията (5).
 (3)
 Регламент (ЕО) No 207/2009 на Съвета (6) бе кодифициран като Регламент (ЕС) 2017/1001. От съображения за яснота и опростяване съдържащите се в регламент за изпълнение препратки следва да възпроизведат новата номерация на членовете в резултат на подобна кодификация на основния относим акт. Поради това Регламент за изпълнение (ЕС) 2017/1431 следва да бъде отменен, а разпоредбите на същия делегиран регламент следва да намерят място, с актуализирани препратки към Регламент (ЕС) 2017/1001, в настоящия регламент.
 (4)
 От съображения за яснота, правна сигурност и ефикасност и с цел да се улесни подаването на заявки за марки на ЕС, е от съществено значение да се определят по ясен и изчерпателен начин задължителните и незадължителните данни, които трябва да съдържа заявката за марка на ЕС, като същевременно се избегне ненужната административна тежест.
 (5)
 Регламент (ЕС) 2017/1001 вече не съдържа изискване за графично изображение на марката, доколкото изображението на марката позволява на компетентните органи и на обществеността да определят ясно и